HPV কি?

HPV (হিউম্যান প্যাপিলোমা ভাইরাস) একটি 

যৌনসঙ্গমের মাধ্যমে সংক্রামিত ভাইরাস। এটা 

যৌনাঙ্গের (যেমন যোনি বা পায়ুপথে যৌন সঙ্গম) 

সংস্পর্শে আসার মাধ্যমে ছড়িয়ে পড়ে। এছাড়াও এটি ত্বক 

থেকে ত্বকে সংস্পর্শের মাধ্যমেও ছড়াতে পারে। যৌন 

সঙ্গম করেছেন এমন ব্যক্তিদের মধ্যে অন্তত 50% 

ব্যক্তিদের জীবনের কোনও না কোনও সময়ে HPV 

থাকতে পারে। 

কেন আমি HPV-এর 

সম্পর্কে শুনিনি?

HPV কোনও নতুন ভাইরাস নয়। কিন্তু বহু মানুষ এর 

সম্পর্কে জানে না। বেশীরভাগ মানুষের কোনও লক্ষণ 

থাকে না। HPV হয়ত নিজে নিজেই চলে যেতে পারে – 

কোনো রকম স্বাস্থ্যের সমস্যা সৃষ্টি না করেই।

FDA অফিস অফ ওম্যান’স হেলথ 

www.fda.gov/womens

কাদের HPV হতে পারে?

যেকোনো ব্যক্তি যে কখোনো অন্য কোনও ব্যক্তির 

যৌনাঙ্গের সংস্পর্শে এসেছে তার HPV হতে পারে। পুরুষ এবং মহিলা 

উভয়েরই হতে পারে – এবং অজান্তেই ছড়াতে পারেন। যেহেতু কোনও 

লক্ষণ হয়ত দেখা যায় না, তাই এমনও হতে পারে যে একজন ব্যক্তির 

যৌন সম্পর্ক করার বহু বছর কেটে যাবার পরও হয়ত তার HPV 

থাকতে পারে। 

আপনার HPV থাকার বেশী সম্ভাবনা আছে যদি আপনি/আপনারঃ

• কম বয়েসে যৌন সম্পর্ক করেন,

• অনেক যৌনসঙ্গী থাকে, অথবা

•এমন যৌনসঙ্গী থাকে যার অনেক সঙ্গী আছে।

যদি কোনও লক্ষণ না থাকে, 

তাহলে কেন আমি HPV সম্পর্কে 

ভয় পাব?

100-এরও বেশী বিভিন্ন প্রকারের HPV আছে এবং তাদের সবগুলিই 

স্বাস্থ্য সংক্রান্ত সমস্যার কারণ হয় না। কিছু প্রকারের HPV 

হয়ত যৌনাঙ্গের গুটির মত সমস্যার কারণ হতে পারে। এছাড়াও কিছু 

প্রকারের HPV জরায়ু বা সার্ভিক্স, যোনি, যোনিদ্বার, অথবা 

মলদ্বারের ক্যানসারের কারণ হতে পারে। এই সমস্যাগুলির বেশীরভাগই 

6,11,16, অথবা 18 নং টাইপের দ্বারা হয়ে থাকে।

HPV-এর কি কোনও চিকিৎসা 

আছে?

ভাইরাসটির (HPV) নিজের কোনও চিকিৎসা নেই। HPV-এর কারণে 

যে স্বাস্থ্যসংক্রান্ত সমস্যাগুলি হয়, যেমন যৌনাঙ্গের গুটি, 

সার্ভাইক্যাল পরিবর্তনগুলি, এবং জরায়ুর (সার্ভাইক্যাল) ক্যানসার, 

সেগুলির চিকিৎসা আছে।

যৌনাঙ্গের গুটি সম্পর্কে আমার 

কি জানা উচিৎ?

যৌনাঙ্গের গুটির জন্য অনেক চিকিৎসা বিকল্প আছে। কিন্তু 

গুটিগুলির চিকিৎসা করার পরেও, ভাইরাস তার মধ্যে থাকতে পারে 

আর অন্যদের মধ্যে ছড়িয়ে পড়তে পারে। যৌনাঙ্গের গুটিগুলির যদি 

চিকিৎসা না করা হয় তাহলে সেগুলি চলে যেতেও পারে, একই রকম 

থাকতে পারে, আকারে বা সংখ্যায় বেড়ে যেতে পারে, তবে সেগুলি 

ক্যানসারে পরিবর্তিত হবে না।

HPV

(হিউম্যান প্যাপিলোমা ভাইরাস)
HPV(হিউম্যান প্যাপিলোমা ভাইরাস)

 এই তথ্য পত্রটি FDA অফিস অফ ওম্যান’স হেলথ দ্বারা বিকশিত করা হয়েছে। মহিলাদের স্বাস্থ্য সংক্রান্ত অন্যান্য 

সম্পদ পাওয়ার জন্য, এখানে দেখুন

www.fda.gov/womens

2021

সার্ভাইক্যাল ক্যানসার সম্পর্কে 

আমার কি জানা উচিত?

সমস্ত মহিলার নিয়মিত প্যাপ টেস্ট করা উচিত। প্যাপ টেস্ট 

HPV দ্বারা সৃষ্ট কোষের পরিবর্তনগুলি সন্ধান করে। পরীক্ষাটি 

কোষের পরিবর্তনগুলিকে শুরুতেই খুঁজে বের করতে পারে - তাই 

কোষগুলি ক্যানসারে পরিণত হওয়ার আগেই জরায়ুর চিকিৎসা করা 

যেতে পারে। এই পরীক্ষাটি প্রাথমিক পর্যায়েও ক্যানসার ধরতে পারে 

তাই খুব গুরুতর হওয়ার আগেই এটির চিকিৎসা করা যেতে পারে। যদি 

খুব শীঘ্র রোগটি ধরা পড়ে তাহলে জরায়ু ক্যানসারে আক্রান্ত হয়ে 

মৃত্যু হওয়ার ঘটনা বিরল।

যোনি বা যোনিদ্বারের 

(ভালভা) ক্যানসার সম্পর্কে 

আমার কি জানা উচিত?

পায়ু বা মলদ্বারের ক্যানসার হল মলদ্বারের টিস্যুগুলিতে হওয়া 

ক্যানসার। মলদ্বার হল মলাশয় বা রেক্টামের (বৃহদান্ত্রের শেষ 

অংশ) শরীরের বাইরের দিকের খোলা জায়গা।

পায়ু বা মলদ্বারের (অ্যানাল) ক্যানসার সম্পর্কে আমার কি 

জানা উচিত? 

পায়ু বা মলদ্বারের ক্যানসার হল মলদ্বারের টিস্যুগুলিতে হওয়া 

ক্যানসার। মলদ্বার হল মলাশয় বা রেক্টামের (বৃহদান্ত্রের শেষ 

অংশ) শরীরের বাইরের দিকের খোলা জায়গা। 

HPV-এর কি কোনো টেস্ট 

আছে?

হ্যাঁ। এতে জরায়ুর (সার্ভাইক্যাল) ক্যানসারের দিকে নিয়ে যেতে 

পারে এমন ধরণের HPV-এর পরীক্ষা করা হয়। FDA 30 বছর 

বয়স্ক মহিলাদের ক্ষেত্রে HPV টেস্ট ব্যবহার করা অনুমোদন 

করেছে। এটা জরায়ুতে পরিবর্তন করার আগেই হয়ত HPV খুঁজে 

বের করতে পারে। মহিলারা যাদের HPV টেস্ট করা হয়েছে 

তাদেরও প্যাপ টেস্ট করার প্রয়োজন আছে।

আমি কি HPV প্রতিরোধ 

করতে পারি?

FDA এমন প্রতিষেধকগুলিকে অনুমোদন দিয়েছে যা নির্দিষ্ট 

রোগ প্রতিরোধ করতে পারে যার মধ্যে আছে কিছু প্রকারের 

HPV-এর দ্বারা সৃষ্ট জরায়ু বা সার্ভাইক্যাল ক্যানসার। 

আপনার HPV প্রতিষেধক নেওয়া উচিত কিনা আপনার 

চিকিৎসককে জিজ্ঞেস করুন। 

আমার HPV হওয়ার সম্ভাবনা 

কমানোর জন্য এছাড়া আর 

কি আমি করতে পারি?

• আপনি যৌন সম্পর্ক থেকে বিরত থাকতে পারেন (বিরত 

থাকা)।

• যদি আপনি যৌন সম্পর্ক করেন, সেক্ষেত্রে আপনার 

সঙ্গীদের সংখ্যা সীমাবদ্ধ করতে পারেন।

• এমন সঙ্গী বেছে নিন যার যৌনসঙ্গী নেই বা খুব কম 

আছেন। আপনার সঙ্গীর যত কম যৌনসঙ্গী থাকবে - তার

HPV থাকার তত কম সম্ভাবনা থাকবে।

• কন্ডোম বা গর্ভনিরোধক HPV-এর বিরুদ্ধে কতটা

সুরক্ষাপ্রদান করতে পারে সেটা জানা নেই। কন্ডোম বা 

গর্ভনিরোধক দ্বারা আচ্ছাদিত নয় এমন স্থান ভাইরাসের 

সংস্পর্শে আসতে পারে।

HPV(হিউম্যান প্যাপিলোমা ভাইরাস)(BENGALI)